8. ΝΟΜΟΣ υπ’ αριθ.725 της 6/8 Οκτ.1977(ΦΕΚ Α΄300) Περί συνθέσεως του Διοικητικού Συμβουλίου του Βαρβακείου Ιδρύματος και άλλων τινών διατάξεων. ΄Αρθρ.1.-1.Το Διοικητικόν Συμβούλιον του Βαρβακείου Ιδρύματος αποτελείται εξ επτά μελών προερχομένων α)εκ του διδακτικού προσωπικού της Βαρβακείου Προτύπου Σχολής, β)εξ ανωτάτων ή ανωτέρων υπαλλήλων των Υπουργείων Εθνικής Παιδείας και Θρησκευμάτων και Οικονομικών, εν ενεργεία ή συνταξιούχων, γ)εκ μελών της Σχολικής Εφορείας ή του Συλλόγου Γονέων και Κηδεμόνων της Βαρβακείου Προτύπου Σχολής και δ)εκ μελών του Συλλόγου Αποφοίτων της Βαρβακείου Προτύπου Σχολής εχόντων κατά προτίμησιν τεχνικάς γνώσεις. Τα υπό στοιχ.γ΄και δ΄μέλη υποδεικνύονται υπό των Διοικητικών Συμβουλίων των οικείων Νομικών Προσώπων. 2.α.Τα μέλη του Διοικητικού Συμβουλίου μετά των αναπληρωτών των διορίζονται επί τριετεί θητεία δι’ αποφάσεως του Υπουργού Εθνικής Παιδείας και Θρησκευμάτων. β.Γραμματεύς του Συμβουλίου ορίζεται, δι’ αποφάσεως του Διοικητικού Συμβουλίου, υπάλληλος του Βαρβακείου Ιδρύματος του Κλάδου ΑΤ1. 3.Η αμοιβή των μελών του Διοικητικού Συμβουλίου και του Γραμματέως καθορίζεται δια κοινών αποφάσεων των Υπουργών Εθνικής Παιδείας και Θρησκευμάτων και Οικονομικών.Η οικεία δαπάνη βαρύνει τον προϋπολογισμόν του Βαρβακείου Ιδρύματος. ΄Αρθρ.2.-1.Η θητεία των μελών του υφισταμένου Διοικητικού Συμβουλίου θεωρείται λήξασα μετά παρέλευσιν διμήνου από της δημοσιεύσεως του παρόντος. Εις περίπτωσιν κατά την οποίαν το νέον Διοικητικόν Συμβούλιον ήθελε συγκροτηθή ενωρίτερον του διμήνου, η θητεία των μελών του υφισταμένου θεωρείται λήξασα από της συγκροτήσεως του νέου. 2.Η θητεία των μελών του συγκροτηθησομένου Διοικητικού Συμβουλίου λήγει την 31 Δεκ.1979. Σελ.404,04(δ) Τεύχος ΙΒ-4-1 Σελ.142 ΄Αρθρ.3.-1.Αι περί νοσοκομειακής και ιατροφαρμακευτικής περιθάλψεως των Δημοσίων υπαλλήλων διατάξεις, έχουν εφαρμογήν, από της ισχύος του παρόντος Νόμου και δια το προσωπικόν του Βαρβακείου Ιδρύματος και εις βάρος του Προϋπολογισμού αυτού. 2.Οι τακτικοί διοικητικοί υπάλληλοι του Βαρβακείου Ιδρύματος, υπάγονται υποχρεωτικώς από του διορισμού των εις τους κάτωθι φορείς: α) Μετοχικόν Ταμείον Πολιτικών Υπαλλήλων. β)Ταμείον Προνοίας Δημοσίων Υπαλλήλων. γ)Ταμείον Αρωγής υπαλλήλων Υπουργείου Εθνικής Παιδείας και Θρησκευμάτων. ΄Αρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 